
  Bucureşti, 16.02.2006








              Nr.23/5/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr. 168/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Complexurile energetice Craiova, Rovinari şi Turceni, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis, pentru dezbatere în procedură de urgenţă, cu adresa nr.P.L.X 20 din 1 februarie 2006.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.
PREŞEDINTE,

Dan Ioan Popescu

                  Nr.23/5/2006
RAPORT

asupra proiectului de Lege pentru aprobarea Ordonanţei de urgenţă a Guvernului nr. 168/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Complexurile energetice Craiova, Rovinari şi Turceni, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 168/2005 privind aprobarea scoaterii din rezerva de stat, sub formă de împrumut, a unor cantităţi de combustibil pentru Societatea Comercială de Producere a Energiei Electrice şi Termice "Termoelectrica" - S.A., filialele sale, Complexurile energetice Craiova, Rovinari şi Turceni, Regia Autonomă pentru Activităţi Nucleare - Sucursala "ROMAG - TERMO" şi centralele termice şi electrice de termoficare aflate în administrarea consiliilor judeţene şi locale, transmis cu adresa nr.P.L.X 20 din 1 februarie 2006, înregistrată la comisie sub nr.23/5 din 2 februarie 2005.



Senatul a adoptat proiectul de lege în şedinţa din 21 decembrie 2005.



Consiliul Legislativ a avizat favorabil proiectul de lege cu observaţii şi propuneri preluate parţial de către iniţiator.



Comisia pentru buget, finanţe şi bănci, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat favorabil proiectul de lege cu avizele nr.23/08.02.2006, nr.26/661/08.02.2006, respectiv nr.31/55/02.02.2006.

Ordonanţa de urgenţă a Guvernului nr.168/2005 reglementează scoaterea, din rezerva de stat, a cantităţilor de combustibil necesare, în perioada de iarnă, funcţionării SC Termoelectrica şi filialele sale, Complexurile energetice Rovinari, Craiova şi Turceni, RAAN – Sucursala ROMAG-TERMO şi centralelor termice şi electrice de termoficare aflate în administrarea consiliilor judeţene şi locale.

Membrii comisiei au examinat proiectul de lege în şedinţa din 14 februarie 2006.

La lucrările comisiei au participat invitaţi din partea Ministerului Economiei şi Comerţului: doamna Elena Popescu – consilier şi doamna Mihaela Curea – consilier şi din partea Administraţiei Naţionale pentru Rezervele de Stat: domnul Sorin Vicol - preşedinte.   


În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma transmisă de Senat.



La lucrările comisiei au fost prezenţi 21 de deputaţi din totalul de 23 membri ai comisiei.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinutul şi obiectul de reglementare, proiectul de lege face parte din categoria legilor ordinare.

               PREŞEDINTE,                                               SECRETAR,
            Dan Ioan Popescu                                            Aurelia Vasile
Consilier,

Silvia Vlăsceanu

